wickkiey/tamil-wikipedia-chunked huggingface dataset:
# பி. டி. உசா

**பி. டி. உஷா** (, *Pilavullakandi Thekkeparambil Usha*) (பிறப்பு சூன் 27, 1964) என பரவலாக அறியப்படும் **பிலாவுள்ளகண்டி தெக்கெப்பரம்பில் உஷா** கேரளாவைச் சேர்ந்த ஓர் இந்திய தடகள விளையாட்டாளர் ஆவார். 1979ஆம் ஆண்டிலிருந்து இந்திய தடகள விளையாட்டுத் துறையில் பங்கெடுத்து வருகிறார். இந்தியத் தடகள விளையாட்டுக்களில் மாபெரும் சாதனையாளர்களில் ஒருவராகக் கருதப்படும் உஷா பலநேரங்களில் "இந்தியத் தட களங்களின் அரசி"எனக் குறிப்பிடப்படுகிறார். இவர் **பய்யோலி எக்சுபிரசு** என்றும் அழைக்கப்படுகிறார். தற்போது கேரளத்தின் கொயிலாண்டியில் *உஷா தடகளப் பயிற்சிப் பள்ளி*யை நடத்தி வருகிறார். 1985இலும் 1986இலும் உலகத் தடகள விளையாட்டுக்களில் முதல் பத்து பெண் விளையாட்டாளர்களில் ஒருவராக விளங்கினார். இவருக்கு முன்பும் பின்பும் இந்தப் பட்டியலில் வேறெந்த இந்தியரும் இடம் பெறவில்லை என்பது குறிப்பிடத்தக்கது. இவர் 2022 திசம்பர் 10 ஆம் நாள் அன்று இந்திய ஒலிம்பிக் சங்கத்தின் தலைவராகத் தேர்ந்தெடுக்கப்பட்டுள்ளார்.
# பி. டி. உசா

## டாக்டர் பட்டம்

இவருக்கு கேரளா மாநிலம், கோழிக்கூடு பல்கலைக்கழகம் சார்பில் சனவரி 29, 2018 ஆம் ஆண்டு இவருக்கு கவுரவ டாக்டர் பட்டம் வழங்கியது.
# கைசிகப் புராண உரை

**கைசிகப் புராண உரை** கன்னும் நூல் வைணவ இலக்கிய ஆசிரியர் பட்டர் என்பவரால் செய்யப்பட்டது. இதன் காலம் 12-ஆம் நூற்றாண்டு.  
கைசிகம் என்பது ஒருவகைப் பண். தமிழகத்தின் திருநெல்வேலி மாவட்டத்தில் உள்ள திருக்குறுங்குடி என்னும் ஊரில் வாழ்ந்த பாணர் குல திலகம் நம்பாடுவார் அவ்வூர் நம்பி (திருமால்) கோயிலில் வழக்கமாக யாழிசை கூட்டிப் பண் பாடிவந்தான். ஒரு நாள் அவன் கைசிகப் பண்ணைப் பாடினான். அந்தப் பாட்டின் பலத்தால் அவன் 'பிரமராக்கதன் தேவன்' நிலை எய்தினான்.  
வடமொழி வராக புராணத்தில் இந்தச் செய்தியைச் சொல்லும் பகுதி 92 சுலோகங்கள் கொண்டது. இதனைப் பட்டர் தமிழில் உரையாக எழுதியுள்ளார்.  
இவர் உரையில் ஒரு பகுதி
:"தமக்குப் பாடுவான் பெறும் பேறு சொல்லுகிறோம்; யாவனொருவன் கார்த்திகை மாசத்துச் சுக்லபக்ஷ த்வாதசி யன்றைய தினம் நம்முடைய சந்நதி முன்பே வந்து இந்தக் கைசிக பெருமையை வாசிக்கிறான், யாவனொருவன் கேட்கிறான், அவர்களும் 'சூழ்ந்திருந்து ஏத்துவார் பல்லாண்டே' என்றும் சொல்லுகிறபடியே நமக்குப் பல்லாண்டு பாடிக்கொண்டு ஆத்மானுபவம் பண்ணிக்கொண்டிருப்பார்கள் காணும் - என்று நாச்சியாரைப் பார்த்துப் பெருமாள் அருளிச்செய்தார். இப்படி அருளிச்செய்த வார்த்தை கேட்டு நாச்சியாரும் பயணத்தால் உண்டான இளைப்பெல்லாம் தீர்த்து இக்கரண ரூபமாய் இருப்பதொரு உபாய வைபவமிருந்தபடியென் - என்று க்ருதார்த்தையானாள்."
# கைசிகப் புராண உரை

## இதனையும் காண்க

- நம்பாடுவார்
- கைசிக ஏகாதசி
- கைசிக புராண நாடகம்
# பட்டர்

**பட்டர்** பொதுவாக வைணவக் கோயில்களில் பூஜை செய்பவர்களை மட்டும் பட்டர் என்பர். பட்டர் என்பது ஒரு வைணவ இலக்கிய ஆசிரியரான 1123-ஆம் ஆண்டில் பிற்ந்த நம்மாழ்வார் பிறந்த நாளுக்கு அடுத்த நாள் பட்டர் பிறந்தார். தந்தை கூரத்தாழ்வார். தாயார் பெயர் *ஆண்டாள்* . பிறந்தது இரட்டைப்பிள்ளை. இவருடன் அடுத்துப் பிறந்தவர் *ஸ்ரீராமபிள்ளை* . இராமானுசர் தம் சீடரான 'எம்பார்' என்பவரை அனுப்பி, இரு குழந்தைகளையும் எடுத்துவரச் செய்து, மூத்தவருக்குப் **பராசரப் பட்டர்** என்றும், இளையவருக்கு **வேதவியாச பட்டர்** என்றும் பெயர் சூட்டிப் பெருமை செய்தார். பிற்காலத்தில் மூத்தவர் 'பெரிய பட்டர்' எனவும், இளையவர் 'ஸ்ரீராம பிள்ளை' எனவும் போற்றப்படலாயினர். பட்டர் என்றாலே பெரிய பட்டரைத்தான் குறிக்கும்.  
பட்டர் தன் மனைவி இறந்தபின் மற்றொரு மனைவியை மணந்துகொண்டு வாழ்ந்த இல்லறத்தார். தம் 28-ஆம் அகவையில் மூளை வெடித்து மாண்டார்.  
செயல்கள்
- பட்டர் தெருவில்விளையாடிக்கொண்டிருந்தாராம். அப்போது சர்வக்ஞர் என்னும் பட்டர் பல்லக்கில் வந்தாராம். பட்டர் ஒரு பிடி மண்ணை அள்ளி இது எவ்வளவு என்று கேட்டாராம். சர்வக்ஞர் தெரியாமல் விழித்தாராம். பட்டர் 'இது ஒரு பிடி' எனச் சொல்லி நகைத்தாராம். (கற்பனை)
- வடநாட்டு வேதாந்தி ஒருவர் திருவரங்கம் வந்தார். பட்டர் அவருடன் வாதிட்டு, திருமங்கையாழ்வாரின் திருத்தாண்டகம் 21-ஆம் பாடலாகிய 'மைவண்ண நறுங்குறிஞ்சிக் குழல்பின் தாழ' என்னும் பாடலுக்கு விரிவுரை கூறி வேதாந்தியை வென்றார். வேதாந்தி பட்டரின் சீடர் ஆனார். இவர் நஞ்சீயர் எனப் போற்றப்படுபவர்.
- ஆளவந்தார் திருநாடு அலங்கரித்தாரை (இறந்தவரை) அவரது மாணாக்கர் இராமானுசர் கண்டார். ஆளவந்தாரின் விரல்கள் மூன்று மடங்கியிருந்தன. அதற்குக் காரணம் அவரது மூன்று ஆசைகள் நிறைவேறவில்லை என இராமானுசர் கூறினாராம். அவற்றைத் தாம் நிறைவேற்றித் தருவதாகப் பட்டர் இராமானுசரிடம் வாக்களித்தாராம். அப்போது ஆளவந்தாரின் மடங்கியிருந்த விரல்கள் விரிந்துகொண்டனவாம். (கதை) அவரது ஆசைகள்: (1) வியாச பராசரரிடத்திலே நன்றி பாராட்டும் ஒரு சீடர் வளர்ப்பக்கப்படவேண்டு, (2) 'நம்மாழ்வார் திருமொழி வியாக்கியானம்' எழுதப்ப வேண்டும். (3) வேத சூத்திரங்களுக்கு விசிட்டாத்துவைதம் நெறியில் விளக்கம் எழுதப்பட வேண்டும். - என்பன.
- பட்டர் 70 சுலோகங்கள் கொண்ட 'திருமஞ்ச கட்டியம்' என்னும் நூல் ஒன்றும் செய்தார் எனவும், அவருக்குப் பிறகு அவரது குடும்பத்தார் அந்த நூலின் ஏடுகளை ஆளுக்குக் கொஞ்சமாகப் பங்கிட்டுக்கொண்டார்கள் என்றும், அவற்றுள் சில ஓலைகள் சிலரிடம் இருந்ததாகவும் தெரிகிறது.  
இவர் பல வடமொழி நூல்கள் இயற்றியுள்ளார்.  
இவர் இயற்றிய தமிழ் நூல்கள்
- திருவாய்மொழி தனியன்கள் - தமிழ் வெண்பாக்கள்
- கைசிகப் புராண உரை
- மைவண்ண நறுங்குஞ்சி வியாக்கியானம்
# பட்டர்

## கருவிநூல்

- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, இரண்டாம் பாகம், பதிப்பு 2005
# பய்யோலி

**பய்யோலி ** (*Payyoli*) என்பது கேரளாவின் வடக்கு மலபார் கடற்கரையில் கோழிக்கோடு மாவட்டத்தில் உள்ள ஒரு நகரமாகும்.
# பய்யோலி

## போக்குவரத்து

- அண்மைய நகரம் : கோழிக்கோடு - 37&nbsp;கி.மீ.
- அண்மைய வானூர்தி தளம்: கோழிக்கோடு பன்னாட்டு வானூர்தி நிலையம், கரிப்பூர்
- அண்மைய தொடர்வண்டி நிலையம் : பய்யோலி
- அண்மைய பேருந்து நிலையம்: பய்யோலி
- அண்மைய காவல் நிலையம்: பய்யோலி
# பய்யோலி

## சுற்றுலா இடங்கள்

- குஞ்ஞாலி மரைக்காயர் அருங்காட்சியகம்
- கீழூர் சிவன் கோவில்
# பய்யோலி

## குறிப்பிடத்தக்க குடிகள்

- பி. டி. உஷா, "பய்யோலி எக்சுபிரசு" என அறியப்படும் இந்திய விரைவோட்ட விளையாட்டாளர்.
# மேல்மலையனூர்

**மேல்மலையனூர்** என்பது விழுப்புரம் மாவட்டத்திலுள்ள ஒரு வட்டம் ஆகும். இந்த வட்டத்திலுள்ள அங்காள பரமேஸ்வரி அம்மன் கோயில், தமிழ்நாட்டில் இருக்கும் புகழ் பெற்ற அம்மன் கோயில்களில் ஒன்றாகும். இக்கோயிலில் மாதந்தோறும் அமாவாசை அன்றும், மாசி மாதத்திலும் சிறப்புப் பூசைகள் நடத்தப் பெறுகின்றன. அமாவாசை மற்றும் பௌர்ணமி நாட்கள் இங்கு விசேட நாட்களாகக் கருதப்படுவதால் அத்தினங்களில் இங்கு பக்தர்கள் அதிக அளவில் கூடுகின்றனர்.
சென்னையிலிருந்து செல்பவர்கள்  
1)காஞ்சிபுரம்-வந்தவாசி-சேத்துப்பட்டு-வளத்தி /அவலூர்பேட்டை -மேல்மலையனூர்  
2)காஞ்சிபுரம்-செய்யாறு-பெரணமல்லூர்-சேத்துப்பட்டு-வளத்தி /அவலூர்பேட்டை -மேல்மலையனூர்  
3)தாம்பரம் -உத்திரமேரூர் -வந்தவாசி-சேத்துப்பட்டு-வளத்தி /அவலூர்பேட்டை -மேல்மலையனூர் வழியாக செல்லலாம்.
# மேல்மலையனூர்

## போக்குவரத்து

மேல்மலையனூருக்கு வேலூரிலிருந்தும் திருவண்ணாமலையிலிருந்தும் நேரடியாக பேருந்துகள் முக்கியமான நாளன்று செல்கின்றன. இதனால் எல்லா மாவட்டத்திலிருந்தும் மேல்மலையனூருக்கு எளிதாகச் சென்று வரலாம். இங்கிருந்து அரைமணி நேரத்தில் செஞ்சிக் கோட்டைக்கும் செல்லலாம். இங்கிருந்து ஆரணிக்கு ஒரு மணி நேரத்தில் வளத்தி வழியாக செல்லலாம். மேல்மலையனூர் அங்காள பரமேஸ்வரி அம்மன் கோவில் விழுப்புரம் மாவட்டம் செஞ்சியில் இருந்து வடக்குதிசையில் 20 கிலோ மீட்டர் தூரத்திலும், திருவண்ணாமலையில் இருந்து கிழக்கு திசையில் 40 கிலோ மீட்டர் தூரத்திலும் உள்ளது.
# மிகைத்தளத்தாங்கு இயந்திரம்

இயந்திரத் தற்கற்றலில் வகை அறிவதற்காக **மிகைத்தளத்தாங்கு இயந்திரம்** (Support Vector Machine) பயன்படுத்தப்படுகிறது.
# மிகைத்தளத்தாங்கு இயந்திரம்

## வகை வேற்றுமை

விளக்கத்தின் எளிமைக்காக முதலில் இருவகை வேற்றுமையைக் கருதவும். முதலில் கற்கும் கட்டத்தைக் காண்போம். வகை மாறியை <math> y \in \{ -1, 1 \} </math> எனவும், பிற நோக்கத்தகு கணியங்களை திசையன் <math> x \in \mathbb{R}^n </math> எனவும் கூறுக. அடுத்து நோக்கத்தகு கணியங்களைக் கொண்ட நேரியல் சேர்வைக் கருதுக.
# மிகைத்தளத்தாங்கு இயந்திரம்

## இருமம்

லக்ரான்ஜ் சார்பிலிருந்து இருமம் உண்டாகிறது. உட்கருவைக்கொண்டு தீர்வை எளிதில் அறிய இயலும். எடுத்துகாட்டாக, கௌஸியன் உட்கருவை பயன்படுத்தலாம். இங்கு
:<math> k(x, y) = \exp \Bigg\{ - \frac{\vert \vert x - y \vert \vert ^2}{2 \sigma^2} \Bigg\} </math>
# மிகைத்தளத்தாங்கு இயந்திரம்

## வெளியிணைப்புகள்

- www.kernel-machines.org
# மிகைத்தளத்தாங்கு இயந்திரம்

## ஆதாரங்கள்

-
# ஈழப் புலம்பெயர் இலக்கியம்

இலங்கை இனப்பிரச்சினை காரணமாக ஈழத்திலிருந்து புலம் பெயர்ந்து பிற நாடுகளில் வசிக்கும் மக்களின் ஆக்கங்கள் **ஈழ புலம்பெயர் இலக்கியம்** ஆகும். ஈழத்தமிழ் இலக்கியத்தின் தொடர்ச்சியாகவும் அதன் அடுத்த கட்ட வளர்ச்சியாகவும் **புலம்பெயர் தமிழ் இலக்கியம்** உள்ளது. ஈழத்தமிழ் இலக்கியம் மூலம் புலம் பெயர்தலின் வாழ்வியல் அனுபவங்கள் மற்றும் பிறந்த மண்ணின் மீதான ஏக்கங்கள் பதிவு செய்யப்படுகிறது.
# ஈழப் புலம்பெயர் இலக்கியம்

### ஈழத்தமிழர்கள் புலம்பெயர்ந்த நாடுகள்

ஈழத்திலிருந்து புலம்பெயர்ந்த தமிழர்கள் இன்று உலகமெங்கும் பரந்து வாழ்ந்து வருகின்றனர். அவ்வாறு புலம்பெயர்ந்தவர்கள்; இங்கிலாந்து,பிரான்ஸ்,ஜேர்மனி, சுவிஸ், நோர்வே, இத்தாலி, டென்மார்க், நெதர்லாந்து போன்ற மேற்கு ஐரோப்பிய நாடுகளிலும்: வடஅமெரிக்காவில் கனடாவிலும், மற்றும்அவுஸ்திரேலியாவிலும் மிக அதிகமாக வாழ்ந்து வருகின்றனர்.
# ஈழப் புலம்பெயர் இலக்கியம்

### கால வரையறை

இலங்கையிலிருந்து 1960 களில் இருந்தே ஈழத்தமிழர்களின் புலப்பெயர்வு ஆரம்பமாகின்றது. ஆனால் 80 களுக்குப் பின்னர் பெருமளவாக புலம்பெயர்ந்த தமிழர்களின் படைப்புக்களே முக்கியமானவை. 1983இல் / கறுப்பு ஜீலை கலவரம் ஏற்பட்டதன் பின்னர் இலங்கையிலிருந்து வெளியேறிய ஈழத்தமிழர்கள் அதிக அளவில் படைபாக்கத்தில் ஈடுபடுகின்றனர்.
# ஈழப் புலம்பெயர் இலக்கியம்

### புலம்பெயர் படைப்புக்கள்

புலம்பெயர் படைப்புக்களில் கவிதை, சிறுகதை, நாவல் ஆகிய இலக்கிய வடிவங்களே முக்கியமானவையும் கவனத்திற்கு உரியவையும் ஆகும். இவை தவிர ஏனைய கலை இலக்கிய முயற்சிகளாக பின்வருவனவும் நடந்தேறி வருகின்றன. அவற்றுள் நாடகம், சஞ்சிகை - பத்திரிகை வெளியீடுகள், நூல் வெளியீடுகள், ஒலி ஒளி செயற்பாடுகள், மற்றும் தமிழர் தம் அடையாளத்தைத் தக்க வைக்கும் கலாசார செயற்பாடுகள் என்பன முக்கியமானவை.
# ஈழப் புலம்பெயர் இலக்கியம்

### கவிதை

முக்கிய கவிஞர்களாக கவனப்படுத்தப்பட்டவர்கள்,
- சேரன்
- வ. ஐ. ச. ஜெயபாலன்
- செழியன்
- கி. பி அரவிந்தன்
- இளவாலை விஜயேந்திரன்
- திருமாவளவன்
- சக்கரவர்த்தி
- நட்சத்திரன் செவ்விந்தியன்
- தா. பாலகணேசன்
- இளைய அப்துல்லா
- முல்லை அமுதன்
- முல்லையூரான்(மறைவு)
- மைத்திரேயி
- பிரதீபா
- றஞ்சினி
- ஆழியாள்
- **இளந்திரையன்**
- தியா காண்டீபன்
# ஈழப் புலம்பெயர் இலக்கியம்

### சிறுகதை

முக்கிய சிறுகதை ஆசிரியர்களாகக் கவனப்படுத்தப்பட்டவர்கள்,
- அ.முத்துலிங்கம்,
- அகில்
- பொ. கருணாகரமூர்த்தி
- குமார்மூர்த்தி(மறைவு)
- க.கலாமோகன்
- பார்த்திபன்
- அந்தோனிதாசன் யேசுதாசன்
- சக்கரவர்த்தி
- விமல் குழந்தைவேல்
- ஆசி.கந்தராஜா
- முருகபூபதி
- ராஜேஸ்வரி பாலசுப்பிரமணியம்
- அருண் விஜயராணி
- நிருபா,
- சுமதிரூபன்
- **இளந்திரையன்**
- **இ. தியாகலிங்கம்**
- தியா காண்டீபன்
# ஈழப் புலம்பெயர் இலக்கியம்

### நாவல்

முக்கிய நாவல் ஆசிரியர்களாகக் கவனப்படுத்தப்பட்டவர்கள்,
- அகில்,
- அந்தோனிதாசன் யேசுதாசன்
- ராஜேஸ்வரி பாலசுப்பிரமணியம்
- விமல் குழந்தைவேல்
- முல்லை அமுதன்
- மா. கி. கிறிஸ்ரியன்
- கி. செ. துரை
- பார்த்திபன்
- **இ. தியாகலிங்கம்**
- தியா காண்டீபன்
# ஈழப் புலம்பெயர் இலக்கியம்

### குறுநாவல்

- அந்தோனிதாசன் யேசுதாசன்
- இ. தியாகலிங்கம்
# ஈழப் புலம்பெயர் இலக்கியம்

### புலம்பெயர் படைப்புக்களின் உள்ளடக்கம்

தாயகம் சார்ந்த படைப்புக்கள், புலம்பெயர் சூழல் சார்ந்த படைப்புக்கள் என புகலிடப் படைப்புக்களின் உள்ளடக்கத்தை இரண்டாக வகுக்கலாம்.
# நுண்ணுயிரி

அளவை சிறு கோடு காட்டுகிறது]]
**நுண்ணுயிரி** (*Microorganism*) அல்லது **நுண்ணுயிர்** (இலங்கை வழக்கு: **நுண்ணங்கி**) என அழைக்கப்படுபவை வெற்றுக்கண்ணுக்குப் தெளிவாகப் புலப்படாத, நுண்ணோக்கியின் உதவியால் மட்டுமே பார்க்கக் கூடிய, தனிக் கலம் அல்லது கூட்டுக் கலங்களால் ஆன உயிரினங்கள் ஆகும்,. பொதுவாக நுண்ணுயிரிகள் தனிக்கலங்களாக இருப்பினும், எல்லா தனிக்கல உயிரினங்களும் நுண்ணுயிரிகள் அல்ல. சில தனிக்கல உயிரினங்களை நுண்ணோக்கியால் பார்த்தாலும், அவற்றை வெறும் கண்ணினாலும் பார்த்து அறியக் கூடியதாக இருக்கும்.  
கண்ணால் காணக்கூடிய உயிர்களிலே அறியப்பட்டவையே மிகவும் சில. ஆனால் கண்ணுக்கு புலப்படாத உயிர்கள் பல கோடியை தாண்டும். இவ்வாறு கண்ணுக்கு புலப்படாத உயிர்கள், கண்ணின் பார்வை நிலைக்கு அதாவது 100μm க்கு குறைவாக உள்ளது. இதைப்பற்றிய படிப்பு நுண்ணுயிரியல் என அழைக்கப்படுகிறது. மைக்ரோமீட்டர் என்பது ஒரு அளவையாகும். இவ்வாறு மைக்ரோமீட்டர் மற்றும் அதற்கு குறைவான அளவிலுள்ள உயிர்கள் நுண்ணுயிர்களாகும். இவ்வுயிர்களில் பாக்டீரியாக்கள், பூஞ்சைகள், நுண்பாசிகள் , ஒட்டுண்ணி ஆகியன அடங்கும். எடுத்துக்காட்டுக்கு, எஸ்சீரிசியா கோலை (*Escherichia* *coli*), பாக்டீரியா வகையைச் சார்ந்த ஒரு நுண்ணுயிர் ஆகும். வைரசுக்களும் நுண்ணுயிர்களே ஆயினும், அவை ஏதாவது ஒரு உயிரினத்தின் உள்ளே அல்லது உயிருள்ள கலங்களில் உள்ளே இருக்கும்போது மட்டுமே தம்மைத் தாமே இரட்டித்துக் கொள்ளும் தன்மையைக் கொண்டிருப்பதனால், அவற்றை நுண்ணுயிர்களில் சேர்க்க முடியாது என்ற கருத்தும் நிலவுகின்றது. வைரசுக்களை சில நுண்ணியலாளர்கள் நுண்ணுயிரிகள் பிரிவினுள் சேர்த்தாலும், வேறு சிலர் அவை உயிரினங்களே அல்ல என்கின்றனர். ஒரு சிலர் வைரஸ்களுக்கு "வாழும் வேதிப்பொருள்" , அதாவது "The Living Chemical" என்று அழைக்கிறார்கள். ஏனெனில் இதன் அமைப்பில் உள்ளது. ஓரிரு வேதிப்பொருள்களின் சேர்க்கையே.  
நுண்ணுயிர்கள் இவ்வுலகம் முழுதும் காணப்படுகின்றன என்பதைவிட அவை இல்லாத இடங்கள் உலகில் அரிது எனலாம். நீர், மண், என்பவற்றில் இருப்பதுடன், வெந்நீரூற்று, பெருங்கடலின் அடியில் நிலத்தில், பூமியின் மேலோட்டில் பாறைகளுக்கிடையில் ஆழமான பகுதிகளில் என எல்லா இடங்களிலும் காணப்படுகின்றது.
# நுண்ணுயிரி

## வரலாறு

இந்நுண்ணுயிர்கள் அறியப்பட்டது சில நூற்றாண்டுகளுக்கு முன்புதான். 1675 ஆம் ஆண்டு ஆண்டன் வான் லீவனாக், என்னும் டச்சு துணிவணிகர், இந்நுண்ணுயிரிகளை தான் உருவாக்கிய எளிமையான நுண்நோக்கியால் கண்டதாக உலகுக்கு வெளிப்படுத்தினார். இவர் இவைகளை முதலில் ”அனிமல்க்யூல்ச்” என விவரித்தார். இவரே நுண்ணுயிரியல் என்னும் படிப்புத்தோன்ற காரணமாயுமிருந்தார். இதன் பிறகு 19ம் நூற்றாண்டில் தான் நுண்ணுயிரியின் கண்டுபிடிப்புகளும் அதன் குறித்த ஆய்வுகளும் குறிப்பிடத்தக்க வளர்ச்சிகளும் அடைந்தன.
# நுண்ணுயிரி

## வகைப்பாடு மற்றும் உருவப்பண்புகள்

நுண்ணுயிர்களின் வகைப்பாடு பரவலாக காணப்படுகிறது. இது பாக்டீரியா மற்றும் ஆர்கியா என்னும் முழுநுண்ணுயிராகவும், நுண்பாசி, நுண்பூஞ்சை என்னும் மெய்க்கருவுயிர்களும் இதில் அடங்கும். இதன் அளவை எடுத்துக்கொள்ளும் போது, 100μm மிகுந்தும் குறிப்பாக *எபுலோபிசியம் பிசல்சோனி* என்னும் பாக்டீரியா கண்ணால் காணக்கூடியவை. இதுவும் ஒரு கல உயிரியே ஆகும். இவை மெய்கருவிலி செல்களைவிட பெரிதாகும். அதிலே, ’’மைக்கோப்ப்லாசமா’’ என்னும் பாக்டீரியா மைக்ரோதுளைகளைக்கொண்ட வடிகட்டிகளில் கூட புகக்கூடியது. இதன் அளவு 200 nm (நானோமீட்டர்)களாகும். இது வைரசுகளுக்கு நிகரான உருவ அளவாகும்.
# நுண்ணுயிரி

## வகைப்பாடு மற்றும் உருவப்பண்புகள்

### **தீநுண்மம்**

இந்நுண்ணுயிர் வகைப்பாட்டில் வைரசுகள் என அழைக்கப்படும் தீநுண்மமும் அடங்கும். இவைகளுக்குள்ளும் கருஅமிலங்கள் மற்றும் உயிர்களில் உள்ளதுபோல் புரதங்கள் பெற்றிருந்தாலும் அவை உயிரென்பதில் பல ஐயங்களும் சிக்கல்களும் உள்ளன. இவைப்பற்றிய படிப்பு தீநுண்மயியல் (Virology) ஆகும். இதில் பல அறியப்பட்டவை தீங்கிழைப்பவனையே. ஆயினும் சில நன்மை உண்டு பண்ணுவனவும் உண்டு. எடுத்துக்காட்டாக, பாக்டீரியோபாச்கள்/பாக்டீரியாஉண்ணி (Bacteriophage) என்னும் தீநுண்மமானது தனது கருஅமிலத்தை பாக்டீரியாக்களுள் செலுத்தி அவை பல்கிப்பெருகி அப்பாக்டீரியாக்களை சிதைக்கின்றன. இதனால், பல தீங்கிழைக்கும் பாக்டீரியாக்களை அழித்து உதவுகின்றன. கங்கை நதியில் குளித்தால் பிணிகள் தீரும் என்பதற்கு காரணம் அவை மிகுதியான பாக்டீரியாஉண்ணி கொண்டதால் என சிறு வகுப்பில் கொடுக்கப்பட்டுள்ளது. இவை நானோமீட்டர் அளவுகளில் காணப்படுகிறது.
# நுண்ணுயிரி

## வகைப்பாடு மற்றும் உருவப்பண்புகள்

### **பாக்டீரியா**

பாக்டீரியாக்கள் நுண்ணுயிரிகளில் பெருங்குடும்பமாகும். இது நிலைக்கருவிலிகளின் முக்கிய அங்கமாகும். இவை 200nm முதல் 100μm வரை அளவில் வேறுபடுகின்றன. பாக்டீரியாக்களில் பல பேரினங்கள் உண்டு. இவைகளில் குறிப்பிடத்தக்கவை '’பாசில்லசு’’ (கோலுரு நுண்ணுயிர்), ’’விப்ரியோ’’ என்னும் பல. இது பல நன்மை விளைவிப்பனவாகவும் சில தீமை விளைவிப்பனவும் உண்டு. இதில் மெய்பாக்டீரியாக்கள் மற்றும் ஆர்கிபாக்டீரியாக்கள் என்னும் இரு பிரிவு உண்டு. ஆர்கிப்பாக்டீரியாக்கள் நிலைக்கருவிலிகளுக்குள் வரும் சிறப்பு வாய்ந்த பாக்டீரியாக்களாகும். இவைகள் வாழ்வதற்கு சிரமிகுந்த இடங்களிலும் வாழ்கின்றன. ஆகையால் இவைகளை ஆங்கிலத்தில் ’’’எக்ச்ட்ரிமோபைல்கள்/உச்சவிரும்பிகள்’’’ என அழைக்கப்படுகிறது. இவ்வுச்சவிரும்பிகளே இவ்வார்க்கி குடும்பத்தில் மிகுந்து காணப்படுகிறது. இவ்பாக்டீரியாக்களில் டி.என்.ஏ என்னும் கருஅமிலங்கள் ஒரு தலைமுறையில் இன்னொரு தலைமுறைக்கு தகவல் கடத்தியாக பயன்படுகிறது. சில பாக்டீரியாக்களில் நகரிழை எனப்படும் ஒரு உறுப்பு அதன் நகர்விற்கு பயன்படுகிறது. இவைகளில் ஆக்டினோபாக்டீரியாக்கள் பூஞ்சைகள் போல உருவமைப்பும் பாக்டீரியாக்களைப்போல் உடல்செயல்பாடுகளும் உள்ளவை. நீலப்பச்சைப்பாக்டீரியாக்கள் பாசிகளைப்போல் செயல்பாடு மற்றும் உருவமைப்பைக்கொண்டாலும் அடிப்படைக்கட்டமைப்புகள் பாக்டீரியாக்களை ஒத்திருக்கும்.
# நுண்ணுயிரி

## வகைப்பாடு மற்றும் உருவப்பண்புகள்

### **நுண்பாசிகள்**

பாசிகளில் சில நுண்நோக்கியால் காணக்கூடியவையாகும், அவைகளை நுண்பாசிகள் என்கிறோம். இவை பச்சைப்பாசிகள், பழுப்புபாசிகள், இருநகரிழையுயிரி (டினோப்ளாசல்லேட்டுகள்) என்னும் பெரும் பங்கு உண்டு. இந்நுண்பாசிகள் அளவில் சிறியதாயினும் செயல்பாடுகள், கட்டமைப்புகள் மெய்கருவிலிகளான பாசியை ஒத்திருக்கும்.
# நுண்ணுயிரி

## வகைப்பாடு மற்றும் உருவப்பண்புகள்

### **நுண்பூஞ்சைகள்**

இவை பூஞ்சை இனத்தில் குறிப்பிடத்தக்கவை. இவைகளில் ஒரு செல் உயிர்களான யீச்டுகளும் (yeast) (தனிப்பூஞ்சை), பலசெல் உயிர்களான பட்டி பூஞ்சைகளும் அடங்கும். இவைகளில் மிகவும் அறியப்படுவது ரொட்டி செய்ய பயன்படும் தனிப்பூஞ்சையான ‘’சசேரோமைசிச் சரவேசியே’’ ஆகும்.
# நுண்ணுயிரி

## வகைப்பாடு மற்றும் உருவப்பண்புகள்

### மூத்தவிலங்கி

இவை முதற்றோன்றி பிராணிகள்/முதற்கலவுரு எனவும் அழைக்கலாம். இவை ஆங்கிலத்தில் ப்ரோட்டசோவன் என அறியப்படுகின்றது. இவைகள் நுண்ணோக்கியால் கானப்படக்கூடிய புழுப்போன்ற அமைப்புடையவை. இவைகளில் பரவலாக அறியப்பட்டவை அமீபாக்களாகும். மேலும் நோய்களை உண்டுச்செய்யும் குடற்புழுக்கள், கொக்கிபுழுக்கள் இவைகளையே சாரும்.
# நுண்ணுயிரி

## நுண்ணுயிர்களின் அளவு

நுண்ணுயிர்கள் பெரும்பாலும் ஒரு கலம் அல்லது உயிரணு மட்டுமே கொண்ட உயிரினங்கள் (கண்ணறை, திசுள் என்னும் பெயர்களும் செல் என்பதைக் குறிக்கும்). எனினும், பல உயிரணுக்கள் கொண்ட உயிரினங்கள் சிலவும், கண்ணுக்குப் புலப்படாமல் இருப்பது உண்டு. கண்ணுக்குப் புலப்படும் அதிநுண்ணுயிரி போன்ற ஒரு கல உயிரினங்களும் உண்டு.  
'' மீது வளர்க்கப்பட்டவை)]]
# நுண்ணுயிரி

## நுண்ணுயிர்களின் வாழிடம்

கடல், மலை, ஆறு, காடு, பாலைவனம் போன்ற இயற்கையான எல்லா வாழிடங்களிலும் நுண்ணுயிர்கள் காணப்படுகின்றன. பல உயிரினங்களால் உயிர் பிழைக்க இயலாத வெந்நீரூற்றுக்கள், கந்தக பூமிகள், பனிப் பிரதேசங்கள் போன்ற இடங்களிலும், காரத் தன்மை, உப்புத்தன்மை, அமிலத் தன்மை மிகுந்துள்ள இடங்களிலும் கூட நுண்ணுயிர்கள் உயிர் வாழுகின்றன.
# நுண்ணுயிரி

## நுண்ணுயிர்களின் பயன்பாடுகள்

வேளாண்மை, உயிரித் தொழில்நுட்பம், மது பானத் தொழில், உணவு பதப்படுத்தும் தொழில் முதலிய பல தொழில்களில் நன்மை பயக்கும் நுண்ணுயிர்கள் பயன்படுகின்றன. பேருயிரிகள் அனைத்தும் இவ்வுலகில் இருந்தாலும் அவைகளின் வாழ்விற்கு ஆதாரமாய் இருப்பது நுண்ணுயிர்களேயாகும்.  
இவைகள் வாழும் உயிர்களுக்கும், அவை இறந்த பிறகு கனிம மறுசுழற்சிக்கும் அத்தியாவசியம். இவைகளில் நிலைக்கருவிலிகள் மற்றும் மெய்க்கருவுயிரிகள் ஆகிய இருப்பிரிவுகளை சார்ந்த உயிர்களும் அடங்கும். உதாரணத்திற்கு பாக்டீரியாக்கள், சயனோபாக்டீரியாக்கள், ஆர்கிபாக்டீரியாக்கள் என்னும் நிலைக்கருவிலிகளும், பூஞ்சை, பச்சைப்பாசி, பழுப்புபாசிகள் போன்ற மெய்க்கருவுயிரிகளும் இருக்கின்றன.  
இவை உணவுச் சங்கிலி மற்றும் தனிம சுழற்சியில் பெரும் பங்கு வகிப்பதுடன், மனிதனுக்கு சில பொருள்களை உற்பத்தி செய்து மிகவும் பயனுள்ளதாக விளங்குகிறது. சில நுண்ணுயிர்கள் நைதரசன் நிலைப்படுத்தலில் பங்கெடுப்பதனால், நைதரசன் சுழற்சியில் முக்கிய பங்கெடுக்கின்றது. அத்துடன் சில நுண்ணுயிர்கள் மழை வீழ்ச்சியிலும், காலநிலையிலும் பங்கு வகிப்பதாக அண்மைய ஆய்வுகள் சில தெரிவிக்கின்றன..  
அதேவேளை இவையே சில இடங்களில் நோய்க்காரணிகளாவும் திகழ்கிறது. மனிதர்கள், விலங்குகள், தாவரங்கள் ஆகியவற்றில் நோய் உண்டாக்கக் கூடிய தீமை விளைவிக்கும் நுண்ணுயிர்களும் உண்டு. இவற்றினால் ஏற்படும் தொற்றுநோய்களாகும்.  
இதன் பயன்கள் அளவிட முடியாதவையாக உள்ளது. இவைகளைப்பற்றிய ஆய்வுகள் தொடர்ந்து நடந்தவண்ணமும், பல அறிவியல் கண்டுபிடிப்புகள் வந்தவண்ணமும் உள்ளன.
# மைவண்ண நறுங்குஞ்சி வியாக்கியானம்

**மைவண்ண நறுங்குஞ்சி வியாக்கியானம்** என்னும் நூல் பட்டர் என்பவரால் எழுதப்பட்டது.  
வடநாட்டு வேதாந்தி ஒருவர் திருவரங்கம் வந்தார். பட்டர் அவருடன் வாதிட்டு, திருமங்கையாழ்வாரின் திருத்தாண்டகம் 21-ஆம் பாடலாகிய 'மைவண்ண நறுங்குறிஞ்சிக் குழல்பின் தாழ' என்னும் பாடலுக்கு விரிவுரை கூறி வேதாந்தியை வென்றார். பட்டர் வாதிட்டு வென்ற அந்த விரிவுரை இந்த நூலாக உருப்பெற்றுள்ளது. தோற்ற வேதாந்தி பட்டரின் சீடர் ஆனார். இந்த வேதாந்தியே நஞ்சீயர் எனப் போற்றப்படுபவர்.  
இந்த விரிவுரை 800 எழுத்துக்கள் (கிரந்தங்கள்) கொண்டது என்பர். இது டெம்மி தாள் அளவில் 38 பக்கங்களாக அச்சிடப்பட்டுள்ளது. இவரது விரிவுரை எவ்வாறு உள்ளது என்பதற்கு எடுத்துக்காட்டு:  
:வண்ண நறுங்குஞ்சி யித்தியாதி - நாயகனோடே கலந்து பிரிந்து பிரிவாள்ளாமல் நோவு படுகிறாள் ஒரு நாயகி, உபாயத்தாலே உபவந்த்திலே பூக் கொய்யவென்று புறப்பட, நாயகனும் வேட்டைக்கு என்று வர, அங்கே உபயம் பலித்து, ஸம்சேஷம் ப்ரவிருத்தமாய் நாயகனும் போன அளவிலே, அத்தைக் கடைப்பிடித்துத் தலைக்காவலாக நின்ற தோழி வந்து கிட்டி, 'அவன் செய்தபடி என்' என்று கேட்க, அவளுக்குப் ப்ராவிருத்தமானபடியை நாயகி சொல்லுகிறாள், இப்பாட்டால்.
# மைவண்ண நறுங்குஞ்சி வியாக்கியானம்

## கருவிநூல்

- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, இரண்டாம் பாகம், பதிப்பு 2005
# இடைத்தொலைவு ஓட்டம்

**இடைத்தொலைவு ஓட்டம் ** (Middle distance) தட கள ஓட்டப் போட்டிகளில் விரைவோட்டத் தொலைவை விடக் கூடுதலாக, உயர்ந்த நிலையாக 3000 மீ வரையான, தொலைவுகளுக்கு நடத்தப்படும் போட்டிகளைக் குறிக்கும். சீர்தரப்படுத்தப்பட்ட போட்டிகளில் 800 மீட்டர் ஓட்டம், 1500 மீட்டர் ஓட்டம் மற்றும் மைல் ஓட்டம் என்பனவும் 3000 மீட்டர் ஓட்டமும் இடைத்தொலைவு ஓட்டங்களாக வகைபடுத்தப்படுகின்றன. 800 மீட்டர் ஓட்டத்திற்கு 1830களில் ஐக்கிய இராச்சியத்தில் நடந்த 880 கெஜ ஓட்டம், அல்லது அரை மைல், போட்டிகள் முன்னோடியாக இருந்தன. இருபதாம் நூற்றாண்டில் ஐரோப்பாவில் பரவலாக இருந்த 500 மீ ஓடுகளத்தில் மூன்று முறை ஓடுவது 1500&nbsp;மீ போட்டிகளுக்கு வழிவகுத்தது. ஆசிய விளையாட்டுப் இடைத்தொலைவு ஓட்டப்போட்டியில் பதக்கம் வென்ற முதல் தமிழ்ப் பெண் சாந்தி சௌந்திரராஜன் ஆவர்.
# உலக பாரம்பரியக் களங்களின் பட்டியல் - இந்தியா

1972 இல் உலக பாரம்பரியக் களத்தை உருவாக்குவதற்காக உருவாக்கப்பட்ட சாசனத்தை இந்தியா நவம்பர் 14, 1977 இல் ஏற்றுக் கொண்டது
இந்தியா உலக பாரம்பரியக் களங்களின் பட்டியலில் ஏழாவது இடத்தில் உள்ளது. 2018 வரை இந்தியாவில் உலகப் பாரம்பரியக் களங்களாக 37 இடங்கள் யுனெசுகோவினால் அங்கீகரிக்கப்பட்டுள்ளது. இவை 1972ஆம் ஆண்டில் நிறுவப்பட்ட யுனெசுகோ உலக பாரம்பரிய நெறிமுறையில் வரையறுக்கப்பட்டபடி பண்பாடு அல்லது இயற்கைச் சிறப்புமிக்க இடங்களாகும்.  
இந்தியாவின் முதல் இரண்டு பாரம்பரியக் களங்களாக ஆக்ரா கோட்டையும் அஜந்தா குகைகளும் 1983ஆம் ஆண்டு உலகப் பாரம்பரியத்தின் ஏழாவது மாநாட்டில் ஏற்கப்பட்டன. இதனைத் தொடர்ந்து மேலும் 27 இடங்கள் பாரம்பரியக் களங்களாக ஏற்கப்பட்டுள்ளன. கடைசியாக இந்தப் பட்டியலில் 2012ஆம் ஆண்டு மேற்குத் தொடர்ச்சி மலைத்தொடர் சேர்க்கப்பட்டது. இந்தியாவின் 29 பாரம்பரியக் களங்களில் 23 பண்பாட்டு பாரம்பரிய இடங்களாகவும் ஏனைய ஆறு இயற்கை பாரம்பரியங்களாகவும் உள்ளன. இந்தப் பட்டியலில் இணைக்கத் தகுதி வாய்ந்ததாக மேலும் 34 இடங்களுக்கு இந்தியா விண்ணப்பித்துள்ளது.
|உத்தரப் பிரதேசம்
|பண்பாட்டுக் களம்
|-
|அஜந்தா குகைகள் (1983)
|மகாராட்டிரம்
|பண்பாட்டுக் களம்
|-
|சாஞ்சியிலுள்ள பௌத்த நினைவுச்சின்னங்கள்
|மத்தியப் பிரதேசம்
|பண்பாட்டுக் களம்
|-
|சம்பானேர்-பாவாகேத் தொல்லியல் பூங்கா
|குசராத்
|பண்பாட்டுக் களம்
|-
|சத்திரபதி சிவாஜி முனையம் (முன்னதாக விக்டோரியா முனையம்)
|மகாராட்டிரம்
|பண்பாட்டுக் களம்
|-
|கோவாவின் தேவாலயங்களும் மடங்களும்
|பழைய கோவா, கோவா
|பண்பாட்டுக் களம்
|-
|எலிபண்டா குகைகள்
|மகாராட்டிரம்
|பண்பாட்டுக் களம்
|-
|எல்லோரா குகைகள்
|மகாராட்டிரம்
|பண்பாட்டுக் களம்
|-
|ஃபத்தேப்பூர் சிக்ரி
|உத்தரப் பிரதேசம்
|பண்பாட்டுக் களம்
|-
|அழியாத சோழர் பெருங்கோயில்கள்
|தமிழ்நாடு
|பண்பாட்டுக் களம்
|-
|ஹம்பியிலுள்ள நினைவுச்சின்னங்கள்
|பெல்லாரி மாவட்டம், கருநாடகம்
|பண்பாட்டுக் களம்
|-
|மாமல்லபுர மரபுச்சின்னங்கள்
|மகாபலிபுரம், தமிழ்நாடு
|பண்பாட்டுக் களம்
|-
|பட்டடக்கலுவிலுள்ள நினைவுசின்னங்கள்
|பட்டடக்கல், கர்நாடகம்
|பண்பாட்டுக் களம்
|-
|உமாயூனின் சமாதி
|தில்லி
|பண்பாட்டுக் களம்
|-
|ஜந்தர் மந்தர் (ஜெய்ப்பூர்)
| ஜெய்ப்பூர், இராசத்தான்
|பண்பாட்டுக் களம்
|-
|காசிரங்கா தேசியப் பூங்கா
|அசாம்
|இயற்கைக் களம்
|-
|கேவலாதேவ் தேசியப் பூங்கா
|பரத்பூர், இராசத்தான்
|இயற்கைக் களம்
|-
|கஜுராஹோவிலுள்ள நினைவுச்சின்னங்கள்
|மத்தியப் பிரதேசம்
|பண்பாட்டுக் களம்
|-
|மகாபோதி கோயில், புத்த கயா
|பீகார்
|பண்பாட்டுக் களம்
|-
|மானசு வனவிலங்கு காப்பகம்
|அசாம்
| இயற்கைக் களம்
|-
|இந்திய மலைப்பாதை தொடருந்துகள்
|டார்ஜிலிங் இமாலயன் இருப்புப்பாதை, நீலகிரி மலை தொடர்வண்டிப் போக்குவரத்து, கால்கா-சிம்லா தொடர்வண்டிப்பாதை
|பண்பாட்டுக் களம்
|-
|நந்தாதேவி மற்றும் மலர்ப் பள்ளத்தாக்கு தேசியப் பூங்கா
|சமோலி மாவட்டம், உத்தராஞ்சல்
|இயற்கைக் களம்
|-
|குதுப் மினார் வளாகம்
|தில்லி
|பண்பாட்டுக் களம்
|-
|செங்கோட்டை வளாகம்
|தில்லி
|பண்பாட்டுக் களம்
|-
|பீம்பேட்கா பாறை வாழிடங்கள்
|மத்தியப் பிரதேசம்
|பண்பாட்டுக் களம்
|-
|சுந்தர வனத் தேசியப் பூங்கா
| மேற்கு வங்காளம்
|இயற்கைக் களம்
|-
|கொனார்க் சூரியன் கோயில்
|பூரி மாவட்டம், ஒடிசா
|பண்பாட்டுக் களம்
|-
|ராணியின் குளம்
|பதான் மாவட்டம், குசராத்து
|பண்பாட்டுக் களம்
|-
|தாஜ் மகால்
|உத்தரப் பிரதேசம்
|பண்பாட்டுக் களம்
|-
| மேற்குத் தொடர்ச்சி மலைத்தொடர் (2012)
| இயற்கைக் களம்
|-
| நாளந்தா பல்கலைக்கழகம் (2016)
| பிகார்
| பண்பாட்டுக் களம்
|}
# காசி (திரைப்படம்)

**காசி** (*Kasi*) திரைப்படம், 2001 ஆம் ஆண்டு வெளிவந்த இந்தியத் தமிழ்த் திரைப்படமாகும். காசி என்ற கண் தெரியாத கதாநாயகனாக விக்ரம் நடித்துள்ளார். அவரது தங்கை இலட்சுமியாக காவ்யா மாதவன் நடித்துள்ளார். இவரது காதலியாக காவேரியும், அம்மாவாக பார்வதியும் (வடிவுக்கரசி)கொடுமை செய்யும் அண்ணனாக தலைவாசல் விஜயும் வில்லன்களாக ராஜீவும், தினேசும் நடித்துள்ளனர்.
# காசி (திரைப்படம்)

## நடிகர்கள்

- விக்ரம் - காசி
- காவேரி - காவேரி
- காவ்யா மாதவன் - இலட்சுமி
- சுசித்ரா முரளி
- மணிவண்ணன்
- வினு சக்ரவர்த்தி - காசியின் தந்தை
- ராஜீவ் - ரகுபதி
- சந்திரசேகர்
- சார்லி
- தலைவாசல் விஜய் - செவ்வாழை
- வடிவுக்கரசி - காசியின் தாய்
- ஐசுவரியா - இராதிகா
# காசி (திரைப்படம்)

## பாடல்கள்

இத்திரைப்படத்திற்கு இளையராஜா இசையமைத்திருந்தார். அனைத்துப் பாடல்களையும் ஹரிஹரன் பாடினார்.
# காசி (திரைப்படம்)

## விமர்சனம்

இப்படம் முதலில் சுமாராக ஓடினாலும் பிறகு இசையினாலும், கதையினாலும் நன்றாக ஓடியது. படம் மிகப் பெரிய வெற்றி பெற்றது.
# மண்டயம் வீரம்புடி சீனிவாசன்

**மண்டயம் வீரம்புடி சீனிவாசன்** (*Mandyam Veerambudi Srinivasan*, பிறப்பு: செப்டம்பர் 15, 1948) இந்தியாவில் புனே நகரில் பிறந்த ஆத்திரேலிய உயிரியல் வல்லுநர் ஆவர். தேனீக்கள் பற்றிய ஆராய்ச்சியில் அவர் பெரும்பங்கு ஆற்றி வருகிறார். குயின்ஸ்லாந்து பல்கலைக்கழகத்தில் பணியாற்றி வரும் இவர் அறிவியலுக்கான ஆத்திரேலியப் பிரதமர் பரிசு பெற்றுள்ளார். ஆத்திரேலிய ராயல் சொசைட்டி உறுப்பினராகவும் 2001 ல் தேர்ந்தெடுக்கப்பட்டார்..
# கடற்கரை கைப்பந்தாட்டம்

**கடற்கரை கைப்பந்தாட்டம்** (*beach volleyball*, அல்லது *sand volleyball*), என்பது இரண்டு அணிகளுக்கிடையே மணற்தரையில் நடைபெறுகின்ற ஒரு குழு விளையாட்டு ஆகும். பொதுவாகக் கடற்கரைகளில் ஓரணிக்கு இரண்டு விளையாட்டு வீரர்கள் வீதம் இரண்டு அணிகளுக்கிடையே இவ்விளையாட்டு விளையாடப்படும். அளவிடப்பட்ட மணல் அரங்கின் குறுக்கே வலை ஒன்று போடப்பட்டிருக்கும். 1996 ஆம் ஆண்டு முதல் இவ்விளையாட்டு ஒலிம்பிக் விளையாட்டில் சேர்க்கப்பட்டு விளையாடப்படுகிறது.  
உள்ளக கைப்பந்தாட்ட விளையாட்டுப் போலவே கைப்பந்தை எதிராளியின் ஆடுகளத்தினுள் விழத்தக்கவாறு வலையின் மேலாக செலுத்த வேண்டும். அது போலவே எதிராளி போடும் பந்து தனது ஆடுகளத்தினுள் விழாதவாறு பாதுகாக்க வேண்டும். பந்தை எதிரணியினரால் மூன்றே தட்டுதல்களில் திருப்பி அனுப்ப இயலவில்லை என்றாலோ, அவர்கள் பகுதிக்குள் தரையில் விழுந்தாலோ, இந்த அணிக்கு ஒரு புள்ளி வழங்கப்படும்.
# அங்காளபரமேசுவரி அம்மன் கோயில், மேல்மலையனூர்

**அங்காளபரமேசுவரி அம்மன் கோயில், மேல்மலையனூர்** தமிழ்நாட்டில் விழுப்புரம் மாவட்டத்தில் செஞ்சி வட்டத்தில் அமைந்துள்ள ஓர் அம்மன் கோயிலாகும்.  
| தகவல் | விவரம் |  |
| --- | --- | --- |
| இறைவி | தாண்டேஸ்வரி எனும் அங்காள பரமேஸ்வரி (பார்வதி) |  |
| திருத்தலம் | மேல் மலையனூர் |  |
| மந்திரம் | ஓம் சக்தி ஓம் அங்காள பரமேஸ்வரி போற்றி |  |
| இறைவன் | தாண்டேஸ்வரர் (சிவன்) |  |
| ஆயுதங்கள் | திரிசூலம், உடுக்கை, வாள், கபாலம், பாசம், பிரம்பு |  |
| குன்று | கழுகு |  |
| தல விருட்சம் | வில்வம், மயில் கொன்றை |  |
| தீர்த்தம் | அக்னி தீர்த்தம் | } |
# அங்காளபரமேசுவரி அம்மன் கோயில், மேல்மலையனூர்

## மூலவர்

இக்கோயிலில் அம்பாள் புற்று வடிவில் சுயம்பு மூர்த்தியாக அருள்பாலிக்கிறார்.இங்குள்ள அங்காள பரமேஸ்வரியை புற்று தேவி என்றே அழைக்கின்றனர்.
# அங்காளபரமேசுவரி அம்மன் கோயில், மேல்மலையனூர்

## விழாக்கள்

ஆடி வெள்ளிக்கிழமை, நவராத்திரி, கார்த்திகை, தைப் பொங்கல், மாசி மாதத் தேர்த்திருவிழா உள்ளிட்ட பல விழாக்கள் இக்கோயிலின் நடைபெறுகின்றன.
# எசுப்பானியாவிலுள்ள உலகப் பாரம்பரியக் களங்கள்

வின் ஆய்நிலைப் பட்டியலிலுள்ள Loarre அரண்மனை]]
யுனெஸ்கோவினால் நிர்வகிக்கப்படும் உலக பாரம்பரியக் களங்களில் இரண்டாவது மிக அதிகமான களங்கள் காணப்படுவது எசுப்பானியாவிலாகும். இங்கே 44 உலக பாரம்பரியக் களங்கள் உள்ளன. இதனால் இது உலக பாரம்பரியக் களங்களின் பட்டியலில் இரண்டாவது இடத்தில் உள்ளது. இவற்றில் 39 பண்பாட்டுக் களங்களும், 3 இயற்கைக் களங்களும், 2 கலப்பும் இருக்கின்றன. 1972 இல் உலக பாரம்பரியக் களத்தை உருவாக்குவதற்காக உருவாக்கப்பட்ட சாசனத்தை எசுப்பானியா மே 4, 1982 இல் ஏற்றுக் கொண்டு கையெழுத்திட்டு, தமது நாட்டிலுள்ள வரலாற்று முக்கியத்துவம் நிறைந்த அவ்வாறான களங்களை அடையாளம் கண்டு பட்டியலை உருவாக்கியது.
# எசுப்பானியாவிலுள்ள உலகப் பாரம்பரியக் களங்கள்

## களங்களின் பட்டியல்
# எசுப்பானியாவிலுள்ள உலகப் பாரம்பரியக் களங்கள்

## களங்களின் பட்டியல்

### தன்னாட்சிக் குழுமங்களின் ரீதியாக பாரம்பரியக் களங்கள்

| குழுமம் | பிரத்தியேகட்த் தளங்கள் | பகிரப்பட்ட தளங்கள் |
| --- | --- | --- |
| கஸ்டிலே மற்றும் லியோன் | 6 | 2 |
| ஆந்தலூசியா | 5 | 2 |
| காத்தலோனியா | 5 | 1 |
| Galicia | 4 | 1 |
| கேனரி தீவுகள் | 3 |  |
| எக்சுரேமடூரா | 3 |  |
| மத்ரித் | 3 |  |
| கஸ்டிலே லா- மஞ்சா | 2 | 2 |
| வலென்சியா | 2 | 1 |
| அரகொன் | 1 | 2 |
| லா ரியோஜா | 1 | 1 |
| ஆதூரியா | 1 |  |
| Basque Country | 1 |  |
| பலேரிக் தீவுகள் | 2 |  |
| காந்தாபிரியா | 1 |  |
| முரீகா | 1 |  |
| நவர்ரே | 1 | } |
# என். எம். நம்பூதிரி

**டாக்டர் என்.எம். நம்பூதிரி** (17 ஏப்ரல், 1943 - 30 மார்ச் 2017) ஒரு பேராசிரியரும், எழுத்தாளரும் வரலாற்று ஆய்வாளருமாவார். தமிழக மற்றும் கேரள வரலாறு பற்றி பல அரிய ஆய்வு நூல்களை எழுதியவர். பாலக்காடு மாவட்டத்தில் உள்ள பட்டாம்பி சிறீ புன்னச்சேரி நீலகண்ட சர்மா நினைவு அரசு ஸமஸ்கிருத
கல்லூரியில், மலையாளம் முதுகலைப் படிப்பு பிரிவின் தலைவராக இருந்து ஓய்வு பெற்றார்.
# என். எம். நம்பூதிரி

## வாழ்க்கைக் குறிப்பு

என்.எம். நம்பூதிரி கேரளாவின் ஆலப்புழா மாவட்டத்தில் உள்ள புலியூர் நீலமனா இல்லத்தில் 1943 ஏப்ரல் 17-ஆம் தேதி பிறந்தார். பி.எஸ்.ஸி. இயற்பியல், மலையாளம் எம்.ஏ. ஆகிய பட்டப்படிப்புகளுக்கு பிறகு, டாக்டர் கெ.ஏ. எழுத்தச்சன் மற்றும் டாக்டர் சி.பி. அச்சுதனுண்ணி ஆகியோரின் வழிகாட்டுதலில் இடப்பெயர் அடிப்படையில் கோழிக்கோடு *(Toponomy)* என்ற விஷயத்தில் பி.எச்.டி. எடுத்தார்.  
செங்ஙன்னூர் கிறிஸ்தவ கல்லூரி, தலச்சேரி அரசு பிரண்ணன் கல்லூரி, கோழிக்கோடு அரசு கலை மற்றும் அறிவியல் கல்லூரி, கோழிக்கோடு மாலைக் கல்லூரி, பட்டாம்பி அரசு ஸமஸ்கிருத கல்லூரி ஆகிய கல்லூரிகளில் பேராசிரியராக பணியாற்றியுள்ளார்.  
கேரளாவில் முதன்முதலாக இடப்பெயர்களின் மூலம் *(Toponomy)* கோழிக்கோடு நகரத்தின் வரலாற்றை ஆய்வு செய்தார். கோழிக்கோடு சாமூதிரி மன்னர் பரம்பரையின் ஓலைச்சுவடிகளை கண்டெடுத்து ஆய்வு செய்தார். நிளா ஆற்றுப்படுகை (பாரதப்புழா) ஆய்வு என கேரளாவின் வரலாற்று, சமூக, பரிணாமங்கள் குறித்து வெகு விமரிசையாக ஆய்வுகளை மேற்கொண்டார்.  
1993-ஆம் ஆண்டு ஜெர்மனியில் நடைபெற்ற ஹெர்மன் குண்டர்ட் மாநாட்டில் பங்கேற்றார்.  
இவர் 2017 மார்ச் 30-ம் தேதி ஆலப்புழாவில் காலமானார்.
# என். எம். நம்பூதிரி

## படைப்புகள்

- கேரள வரலாறு குறித்த ஆங்கில குறும்புத்தகம்
http://www.malabarandkeralastudies.net/downloadfiles/pdf/culturaltraditionsinmedeivalkerala.pdf
# ராஜலட்சுமி பொறியியல் கல்லூரி

**ராஜலட்சுமி பொறியியல் கல்லூரி** (Rajalakshmi Engineering College - "REC"), சென்னைக்கருகேயுள்ள தண்டலத்தில் அமைந்துள்ள ஒரு தனியார் பொறியியல் கல்லூரி. இக்கல்லூரி 1997 இல் ராஜலட்சுமி கல்வி அறக்கட்டளையால் நிறுவப்பட்டது. அகில இந்திய தொழினுட்பக் கல்விக் குழுவின் ஒப்புதல் பெற்று, அண்ணா பல்கலைக்கழகத்தின் கீழ் இக்கல்லூரி இணைக்கப்பட்டுள்ளது.
# ராஜலட்சுமி பொறியியல் கல்லூரி

## துறைகள்

- வானூர்தி பொறியியல் துறை
- கட்டிடக்கலை பள்ளி துறை
- தானுந்துப் பொறியியல் துறை (AUTOMOBILE/AUTOMOTIVE ENGINEERING)
- உயிரி மருத்துவப் பொறியியல் துறை
- உயிரி பொறியியல் துறை
- குடிமுறை பொறியியல் துறை
- கணினி அறிவியல் மற்றும் பொறியியல் துறை
- எலெக்ட்ரானிக்ஸ் மற்றும் கம்யூனிகேஷன் பொறியியல் துறை
- மின்சார மற்றும் மின்னணு பொறியியல் துறை
- தகவல் தொழில்நுட்பத் துறை
- இயந்திரவியல் பொறியியல் துறை
- கணினி பயன்பாடுகளில் முதுகலை துறை (M.C.A)
- மேலாண்மை ஆய்வுகள் துறை (M.B.A)
# கூரத்தாழ்வார்

**கூரத்தாழ்வார்** இராமானுசரின் மாணாக்கருள் முதன்மையானவர். ***ஸ்ரீவத்சாங்கர்*** என்ற இயற்பெயர் கொண்டு மிகுந்த தனவந்தனாகவும், ஞானவானாகவும் காஞ்சிபுரத்தை அடுத்த **கூரம்** என்னும் ஊரில் வாழ்ந்தவர். ஞானத்தில் சிறந்த **ஆண்டாள்** இவரது மனைவியின் பெயர். தேசத்தின் பிறப்பகுதிகளில் இருந்து காஞ்சிபுரத்தில் கோயில் கொண்டுள்ள வரதராசப் பெருமாளை வழிபட வரும் அடியார்களுக்குத் தினமும் அன்னதானம் செய்வதையே பெரும்பேறாய்ச் செய்துவந்தவர். ஒருமுறை திருக்கச்சி நம்பிகளிடம் பெருந்தேவி தாயார் (காஞ்சிபுரத்தில் கோயில் கொண்டுள்ள வரதராசப் பெருமாளின் மனையாள் - லட்சுமிதேவி) கூரத்தாழ்வாரின் செல்வம் மற்றும் அன்னதானம் குறித்து வியப்பு மேலிட உரையாடியமைக் கேட்டு அதனால் தனக்கு அகங்காரம் உண்டாகிவிடுமோ என அஞ்சித் தன்னுடைய பெருஞ்செல்வமனைத்தும் அறச்செயல்களுக்குத் தானமாக வழங்கித் தன் குருவாகிய இராமானுசரையே அடி பணிந்தார். இராமானுசரைவிட 8 வயது மூத்தவர் என்பது குறிப்பிடத்தக்கது. வியாசப்பட்டர், பராசரப்பட்டர் எனும் இவருடைய இரண்டு குமாரர்களில் பராசரப்பட்டர் பிற்காலத்தில் புகழ்பெற்ற வைணவ ஆச்சாரியனாகி ஸ்ரீ விஷ்ணு சஹஸ்ரநாமத்திற்கு இன்றும் புகழப்படும்படியான ஓர் உரை எழுதியுள்ளார். புகழ்பெற்ற இராமானுச நூற்றந்தாதி இயற்றிய திருவரங்கத்தமுதனார் கூரத்தாழ்வாரின் மாணாக்கருள் ஒருவர்.
# கூரத்தாழ்வார்

## குருபக்தி

திருவரங்கத்தில் இருந்த இராமானுசருக்கு மாணாக்கனாகும் பொருட்டு, கூரத்திலிருந்து தன் மனைவியை அழைத்துக்கொண்டு திருவரங்கம் செல்லும் வழியில் காட்டிடையே திருடர் பற்றிய அச்சத்தில் வந்த மனையாளை நோக்கி "மடியில் கனம் இருந்தாலன்றோ வழியில் பயம். ஏதாவது வைத்திருக்கிறாயா" என்றார். அதற்குச் சிறுவயது முதலே கூரத்தாழ்வார் உண்பதற்குப் பயன்படுத்திய தங்கவட்டிலைத் திருவரங்கத்தில் கணவருக்குப் (கூரத்தாழ்வாருக்காக) பயன்படுத்துவதற்காக வைத்திருப்பதாகச் சொல்லவே அதனை வாங்கி விட்டெறிந்துவிட்டுச் சென்றாராம்.  
திருவரங்கத்தில் யாசகம் பெற்று வாழ்ந்த கூரத்தாழ்வார் தம்பதிகள் ஒருநாள் உணவு கிடைக்காமல் பட்டினி கிடந்தனர். மனைவி ஆண்டாள் இறைவன் அரங்கநாதனிடம் வேண்டிட, அரங்கநாதன் கோயில் ஊழியர்கள் மூலம் உணவு தந்தருளினார்.  
நாலூரான் என்னும் அமைச்சரின் தந்திரத்தால் மதியிழந்த உறையூர்ச் சோழன், இராமானுசரைக் கைது செய்ய ஆணையிட்டான். கூரத்தாழ்வார் தம் குருவைப்போல் வேடம் தரித்துக்கொண்டு அரசனிடம் சென்று முடிவில், அரசன் ஆணையால் கூரத்தாழ்வாரின் கண்கள் தோண்டப்பட்டன. 12 ஆண்டுகள் இதே நிலையிலேயே **திருமாலிருஞ்சோலை** மலையில் வாழ்ந்துவந்தார்.
# கூரத்தாழ்வார்

## இயற்றிய நூல்கள்

1. ஸ்ரீ அதிமாநுஷ ஸ்தவம்
1. சுந்தரபாஹூ ஸ்தவம்
1. வரதராஜ ஸ்தவம்
1. வைகுண்ட ஸ்தவம்
1. ஸ்ரீ ஸ்தவம்,
1. தாடீபஞ்சகம்
1. ப்ரார்தனபஞ்சகம்
என ஏழு வடமொழி நூல்களை இயற்றியுள்ளார்.
# கூரத்தாழ்வார்

## சாதனைகள்

இவரின் உதவியினாலேயே சுவாமி இராமானுசர் தன் குருவாகிய ஆளவந்தாருக்குச் செய்துகொடுத்த மூன்று சபதங்களை நிறைவேற்றினார். அன்னமிடுவதோடு நில்லாது, இராமானுசருக்காகவும் வைணவத்திற்காகவும் தன் இரு கண்களையும் இழந்தார்.  
திருமங்கையாழ்வார் பாடல்களில் 'பெரிய திருமொழி'க்கு இவர் தனியன் பாடிய புலவர். கட்டளைக் கலித்துறையால் அமைந்துள்ள அந்தப் பாடல்
# கூரத்தாழ்வார்

## மறைவு

சோழன் மறைவுக்குப் பின் திருவரங்கம் திரும்பிய இராமானுசரின் வேண்டுதலுக்கிணங்க காஞ்சி வரதராசப்பெருமாளிடம் வேண்டி இழந்த கண்ணைத் தெரியச் செய்யும்படி வேண்ட இறைவன் அருளினார். மகிழ்ச்சியோடு திருவரங்கம் திரும்பி மீண்டும் ஆசாரியன் கைங்கர்யத்தில் ஈடுபடுத்திக் கொண்டு தன்னுடைய 123-ஆம் அகவையில் திருநாட்டுக்கு எழுந்தருளினார். வருத்தமுற்ற இராமானுசருக்கு ஆசாரியனை வரவேற்கவே முன்னரே திருநாடு செல்வதாக முகமன் கூறிச் சென்றார்.
# மேலப்பாளையம்

**மேலப்பாளையம்** (ஆங்கிலம்: Melapalayam; Arbic : **ميلابالايام**) என்பது இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாநகராட்சியின் ஒரு பகுதியாகும். இவ்வூர் **கீழவீரராகவபுரம்** என்று முன் காலத்தில் அழைக்கப்பட்டு வந்தது,
மேலப்பாளையம் எனும் இந்தப் பகுதி திருநெல்வேலி மாநகராட்சியாக உருவாக்கப்படுவதற்கு முன்பாக தனி நகராட்சியாகச் செயல்பட்டு வந்தது.
இப்பகுதி பாளையங்கோட்டை பகுதியின் மேற்கில் அமைந்திருப்பதால் இந்தப் பெயர் ஏற்பட்டது.  
இந்த பகுதியின் வடக்கு திசையில் திருநெல்வேலி சந்திப்பும் (சுமார் 5கி.மி), கிழக்கில் பாளையங்கோட்டையும் (சுமார் 4கி.மி) வடமேற்கில் நெல்லை நகரம் (சுமார் 5 கி.மி) பகுதியும் அமைந்துள்ளது.
பாளையங்கோட்டை பாபநாசம் சாலை இவ்வூரின் வழியாகத்தான் கடந்து செல்கிறது. கன்னியாகுமரி நெல்லை பைபாஸ் சாலை இப்பகுதியை தொட்டுத்தான் செல்கிறது, மேலும் திருநெல்வேலி புதிய பேருந்து நிலையமும் (சுமார் 1.5 கி.மீ. ல்) இப்பகுதியில்தான் அமைந்துள்ளது.  
திருநெல்வேலி மாவட்டத்திலேயே மக்கள் தொகை அதிகமும் நெருக்கமும் உள்ள ஊர் மேலப்பாளையம். இங்கே தலைமுறை தலைமுறையாயக நெசவுத் தொழில் இருந்து வந்தது. ஆனால் பிற்காலத்தில் சுமார் 40 வருடங்களுக்கு முன் நெசவுத் தொழில் நலிவடைந்து தற்போதுவரை பிரதானமான தொழிலாக பீடி சுற்றுதல் இருந்து வருகிறது. தமிழகத்தின் மற்றும் இந்தியாவின் மிக முக்கியமான பீடி தயாரிப்பு நிறுவனங்கள் அனைத்தும் இங்கேதான் அமைந்துள்ளன. பெண்கள் வீட்டில் அமர்ந்தபடியே பீடி சுற்றும் தொழிலை மேற்கொள்கிறார்கள். இப்போது பீடித்தொழில் நசிந்து வருகிறது.  
இங்கிருந்து இரண்டு கிலோ மீட்டர் தொலைவில் நத்தம் பகுதியில் வற்றாத ஜீவ நதியான தாமிரபரணி ஓடுகிறது. மக்களின் தாகத்தை தீர்த்து வைக்கிறது. அஃதன்றி பாளையங்கால்வாய் என்ற பெயர் கொண்ட வாய்க்காலும் மேலப்பாளையத்தை சுற்றிலும் பிறை வடிவத்தில் விவசாய நீர்த்தேவைக்கும் வடிகாலாக அமைந்துள்ளது.
# மேலப்பாளையம்

## தெருக்களின் பட்டியல்

மேலப்பாளையத்தில் கீழாப்பாளையம், மேத்தமார் பாளையம், பிறை நகர், பஜார், கொடிமரம், வாய்க்கால் பாலம், நத்தம், குறிச்சி, கொட்டிக் குளம், கணேச புரம், பரக்கத் நகர், பெஸ்ட் நகர், டி.நகர், அம்பிகா புரம், கருங்குளம், முன்னீர் பள்ளம், பீடிக்கம்பெனி காலனி, ஹாமீம்புரம், சந்தை, ரோஸ் நகர், தாய்நகர், ராஜா நகர், ஹக் காலனி, ஹாஜிரா நகர், கரீம்நகர், அமுதா பீட் நகர், நேரு நகர், சித்தீக் நகர், ஞானியாரப்பா நகர், பங்களாப்பா நகர், ரகுமானியாபுரம், வசந்தா புரம், வீரமாணிக்கபுரம், குலவணிகர்புரம், சேவியர்ஸ் காலனி, வேடுவர் காலனி போன்ற பகுதிகள் அமைந்துள்ளது. இங்கே ஏறக்குறைய நூற்றுக்கும் மேற்பட்ட தெருக்கள் அமைந்துள்ளது. மேலும் திருநெல்வேலி புதிய பேருந்து நிலையம் மேலப்பாளையம் எல்கைக்கு உட்பட்டதாகும்.  
இங்கு கீழாப்பாளையம் எனும் பகுதியில் அரசினர் மருத்துவமனையும், பெரிய தபால் நிலையமும் அமைந்துள்ளது. கொட்டிகுளம் எனும் பகுதியில் நூலகம் அமைந்துள்ளது, சந்தையிலிருந்து நெல்லை சந்திப்புக்கு போகும் நேதாஜி சாலையில் மேலப்பாளையம் முனிசிபல் ஆபிஸ் அமைந்துள்ளது. அதே சாலையில் மின்சார வாரிய அலுவலகமும், முஸ்லிம் மேல் நிலைப்பள்ளியும் அமைந்துள்ளது. முனிசிபல் ஆபிஸின் நேர் எதிரில் உழவர் சந்தை உள்ளது. அதற்கு தெற்கே பஜார் செல்லும் நேருஜி ரோட்டில் காவல் நிலையம் அமைந்துள்ளது. அதனை ஒட்டியே மாநகராட்சி திருமண மண்டபமும், அதற்கு கிழக்கே மஸ்ஜிதுர் ரஹ்மான் பள்ளி(TNTJ) வாசல் அமைந்துள்ளது. சந்தை எனும் பகுதியில் இரண்டு மேல் நிலை நீர்த்தேக்கத்தொட்டிகள் அமைந்துள்ளன. கீழாப்பாளையம் பகுதியில் ஒரு மேல்நிலை நீர்த்தேக்கத் தொட்டி உள்ளது. ஹாமீம் புரம் பகுதியில் ரஹ்மானிய்யா மேல்நிலைப் பள்ளியும், அதற்கப்பால் மின்சார வாரிய அலுவலத்திற்கு தெற்கே அன்னை ஹாஜிரா பெண்கள் கலை அறிவியல் கல்லூரி அமைந்துள்ளது. மேலப்பாளையம் வாய்க்கால் பாலம் எனும் பகுதியில் முஸ்லிம் பெண்கள் மேல்நிலைப்பள்ளி அமைந்துள்ளது.
# மேலப்பாளையம்

## மருத்துவமனைகள் பட்டியல்

- அரசு மருத்துவமனை (மகப்பேறு மருத்துவர்)
- அல் ஹிஜாமா கிளினிக் ( cupping therapy clinic )
- பயோலைன் இரத்த பரிசோதனை நிலையம் (LAB ASRAF) சந்தை
- செல்வன் மருத்துவமனை (மகப்பேறு மருத்துவர்)
- ஜெயக்குமார் மருத்துவமனை
- இரத்தினசாமி மருத்துவமனை
- விஜயா மருத்துவமனை
- நிஜாம் மருத்துவமனை
- பவுல் மருத்துவமனை
- நூர் மருத்துவமனை
- மீரான் மையம்
- சார்லி பல் மருத்துவமனை (பல் மருத்துவமனை)
- ஜே.கே. மருத்துவமனை (மகப்பேறு மருத்துவர்)
- ரஹ்மான் மையம் (சுவாச மையம்)
- புன்னகை பல் மருத்துவமனை (பல் மருத்துவமனை)
- மஜித் பல் மருத்துவமனை
- ஜூட் மருத்துவமனை
- குறிச்சி புதிய பிறை மருத்துவமனை
- அல்-நூர் மருத்துவமனை (சிறந்த குழந்தை சுகாதாரம்)
- நசீஹா டிரஸ்ட் மருத்துவமனை
- மனிதம் டிரஸ்ட் மருத்துவமனை
# துள்ளாத மனமும் துள்ளும்

***துள்ளாத மனமும் துள்ளும்*** (*Thulladha Manamum Thullum*) எழில் இயக்க்கத்தில் 1999 இல் வெளிவந்த தமிழ்த் திரைப்படமாகும். இப்படத்தில் விஜய், சிம்ரன், மணிவண்ணன், தாமு, வையாபுரி மற்றும் பலர் நடித்துள்ளனர்.இத்திரைப்படம் 4கோடி பொருட்செலவில் தயாரிக்கப்பட்டு 12கோடி(தமிழ்) மற்றும் பிற மாநிலங்கள் நாடுகளில் 6 கோடிவசூல் செய்தது. 1999ஆம் ஆண்டின் 3ஆவது மிகப்பெரும் வெற்றிப்படமானது (படையப்பா முதல்வன் 1,2 இடங்கள்) எசு.ஏ. ராஜ்குமார் இசையமைத்துள்ள இந்த படத்திற்கு பாடல் வரிகளை வைரமுத்துவும் முத்து விஜயனும் எழுதியுள்ளனர்.
# துள்ளாத மனமும் துள்ளும்

## கதாபாத்திரங்கள்

- குட்டி என்பவராக விஜய்
- ருக்குமணி(ருக்கு) என்பவராக சிம்ரன்
- மணி என்பவராக மணிவண்ணன்
- தாமு
- கல்யாண சுந்தரம் என்பவராக வையாபுரி
- பொன்னம்பலம்
- டாக்டராக மதன்பாப்
- பாரி வெங்கட் என்பவராக டிரவுசர் பாண்டி
# துள்ளாத மனமும் துள்ளும்

## வெளியீடு

படம் ஆங்கில வருடம் 1999ம் ஆண்டு ஜனவரி 29ம் நாள் வெளிவந்தது. இப்படம் மக்கள் மத்தியில்மிகப்பெரிய வரவேற்பைப் பெற்றது. படம் வெள்ளிவிழா கொண்டாடியது.200 நாட்கள் பல திரையரங்குகளில் கடந்து மிகப்பெரும் வசூல் செய்தது. தமிழக அரசின் சிறந்த நடிகைக்கான விருது சிம்ரனுக்கு வழங்கப்பட்டது. விஜய் எம்.ஜி.ஆர் சிறப்பு கௌரவ விருது பெற்றார். மேலும் இத்திரைப்படம் சிறந்த திரைப்படத்திற்கான தமிழக அரசின் விருதில் இரண்டாம் இடம் பெற்றது 1999ஆம் ஆண்டின் (ரஜினிகாந்த்தின் படைய்பா முதலிடம்)
# ஆழ்வார்தோப்பு

**ஆழ்வார்தோப்பு** என்பது தூத்துக்குடி மாவட்டம் ஸ்ரீவைகுண்டம் தாலுகா அருகில் சுற்றிலும் மரங்கள் சூழ உள்ள அழகான ஒரு கிராமமாகும்.
# ஆழ்வார்தோப்பு

## ஆழ்வார்தோப்பின் மகத்துவம்

**ஆழ்வார்தோப்பு வரலாறு** :- ஆழ்வார்தோப்பு என்ற பெயர் இடப்பட்ட பெயர் அல்ல. தானாகவே அமைந்த பெயராகும். பன்னிரெண்டு ஆழ்வார்களில் முதன்மையான ஆழ்வாரான சுவாமி நம்மாழ்வார், பெருமாளின் அம்சமாகத் தோன்றியவர். ஸ்ரீவைகுண்டத்திலிருந்து ஏரல் வரையான பகுதி திருவழுதி நாடு என அழைக்கப்பட்டது. அதனை காரிமாறன் என்ற அரசர் ஆண்டு வந்தார். அவருக்கு திருமணமானது நாகர்கோவிலுக்கு வடக்கை உள்ள திருவேன்பதிசாரம் என்ற ஊரிலாகும். இப்போது திருப்பதிசாரம் என்று அழைக்கபடுகிறது. காரிமாறன் தம்பதியினருக்கு அவர்தம் அருள்தவத்தால் சடகோபன் என்ற நம்மாழ்வார் அவதரித்தார். அவரது காலம் கி.பி. எட்டாம் நூற்றாண்டு என ஆராய்ச்சியாளர் கணிக்கின்றனர். தமது தாய் ஊரான திருப்பதிசாரத்தில் அவதரித்த நம்மாழ்வார் தனது தந்தை ஊரான திருவழுதி நாட்டில் வளர்ந்து வந்தார்.
தான் பிறந்த பயனான ஆதினாதபெருமானை அடையும் நோக்கில் திருக்குருகூர் என அன்று அழைக்கப்பட்ட தற்போதைய ஆழ்வார்திருநகரிக்கு செல்லும் வழியில் ஆற்றின் வடபகுதியில் இருந்த தோப்பில் நம்மாழ்வார் தங்கி சென்றனர். அன்று முதல் இந்தப் பகுதி ஆழ்வார்தோப்பு என அழைக்கப்பட்டது. அதாவது 1,200 ஆண்டுகளாக இப்பகுதி இப்பெயருடன் வழங்கி வருகிறது. அதே காலகட்டத்தில் திருக்குருகூர் ஆழ்வார்திருநகரி எனப் பெயர் மாற்றம் பெற்றது. ஆக 1200 ஆண்டு பழமையான வரலாறு ஆழ்வார்தோப்புக்கு உண்டு.
# ஆழ்வார்தோப்பு

## சித்தர்கள் இருப்பிடம்

கரூர் சித்தரால் வணங்கபட்ட சிவ லிங்கம்,  
திருச்செந்தூர் கோவில் கட்டிய ஞான தேசிக மூர்த்தி ஸ்வாமிகளின் சமாதி,
1000.. வருடங்கள் பழமையான {காந்திஸ்வரம்} சிவன் கோயில்,
எட்டு சித்தர்கள் தவம்செய்த விலாங்காய்மரங்கள்,
எட்டு சித்தர்கள் வழிபட்ட லிங்கம்
ராமர் காலடி பாதம் பதித்த பழமையான கல்வெட்டு இப்படி பல சிறப்புகளை கோண்டது ஆழ்வார்தோப்பு
# ஆழ்வார்தோப்பு

## சித்தர்கள் இருப்பிடம்

### இராமசுவாமி திருகோயில்

ஆழ்வார் தோப்பு நாடார் உறவின் முறைக்கு பாத்தியப்பட்ட இராமசுவாமி திருகோயில். ஆண்டுதோறும் ஆவணி மாதம் கடைசி வெள்ளி கிழமை கோயில் திருவிழா வெகு விமரிசையாக நடைபெரும். இந்த திருவிழாவை காண அனைத்து ஆழ்வார்தோப்பு வெளியூர்வாசிகளும் குடும்பத்தாருடன் வந்து இந்த திருவிழாவை தவறாமல் கண்டுகளித்து எம்பெருமான் ராமனின் அருளை பெற்று செல்வார்கள்.
# மானசு தேசியப் பூங்கா

**மானசு தேசியப் பூங்கா** (Manas National Park) அல்லது **மானசு வனவிலங்கு காப்பாகம்** (Manas Wildlife Sanctuary) அசாம் மாநிலத்தில் கவுகாத்தியிலிருந்து 167 கிலோமீட்டர் தொலைவில் பூடான் நாட்டு எல்லையை ஒட்டி தர்ரங் மாவட்டத்தில் அமைந்துள்ளது . இந்த வனப்பகுதியில் மானசு நதி பாய்கிறது. இதன் மொத்தப் பரப்பளவு 391 சதுர கிலோமீட்டர் ஆகும். இது 1928 - ஆம் ஆண்டு சரணாலயமாக அறிவிக்கப்பட்டது. இந்த சரணாலயத்தில் புலி, யானை, ஒற்றைக் கொம்பு காண்டாமிருகம் போன்ற பலவகை விலங்குகளும், பலவகைப் பறவைகளும் இருக்கின்றன. இமயமலை அடிவாரத்தில் உள்ள இந்தக் காட்டுப்பகுதியில் உள்ள விலங்குகளை, முக்கியமாக, புலிகளைப் பாதுகாக்க வேண்டும் என்ற நோக்கத்தில், ஐ.நா.வின் கலாச்சாரம், கல்வி, மற்றும் அறிவியல் வளர்ச்சிக்கான யுனெசுகோ (UNESCO) அமைப்பு, 1992 ஆம் ஆண்டு இப்பகுதியை உலகப் பாரம்பரியக் களமாக அறிவித்துள்ளது.
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

**உலக பாரம்பரியக் களங்களின் பட்டியல் - ஆபத்தான நிலையிலுள்ளவை** என்று ஐக்கிய நாடுகள் கல்வி, அறிவியல், பண்பாட்டு நிறுவனம் (யுனெசுகோ) உலகப் பாரம்பரியக் களங்களில் "உதவி நாடப்படும்" பாதுகாப்புக்குறைவு உள்ள களங்களை பட்டியலிட்டு வெளியிடுகின்றது. உலக பாரம்பரியக் களங்களை பராமரிக்கும் பணியை 1972ஆம் ஆண்டில் உருவான *உலக பாரம்பரிய மரபொழுங்கு* யுனெசுகோவிடம் அளித்துள்ளது. இந்த மரபொழுங்கின் 11.4வது விதியின்படி யுனெசுகோ உருவாக்கிய *உலக பாரம்பரியக் குழு* இந்தக் களங்களை அழியாது பாதுகாக்க கூடுதல் முயற்சிகள் தேவைப்படுகின்ற இடங்களை இந்தப் பட்டியலில் வெளியிடுகிறது. இத்தகைய அச்சுறுத்தல்கள் எதிர்நோக்கும் ஆபத்துகளாகவோ அல்லது அந்தக் களத்தின் தன்மையை மாற்றக்கூடிய வாய்ப்புள்ள ஆபத்துகளாகவோ இருக்கலாம்.  
இயற்கை சார்ந்த களங்களில் எதிர்நோக்கும் ஆபத்துக்களாக தீவாய்ப்புள்ள அல்லது மதிப்புமிக்க இனங்களின் தொகை அருகுதல், இயற்கை அழகு சிதைதல், அல்லது மனித வினைகளால் மதிப்பிழத்தல் ஆகியன உள்ளடங்கும். பண்பாட்டுக் களங்களில் எதிர்நோக்கும் ஆபத்துகளாக கட்டிடப் பொருட்கள், கட்டமைப்பு, சிதைவேலைகள் மற்றும் கட்டிட வடிவமைப்பின் சீரொழுங்கு இவற்றில் ஏற்படும் சிதைவுகளும் வரலாற்று அல்லது பண்பாட்டுச் சின்னங்களாக இருப்பதற்குரிய நம்பகத்தன்மை குறைதலும் ஆகும்.  
இருவகை களங்களிலுமே தீவாய்ப்புள்ள ஆபத்துகளாக மேம்பாட்டுத் திட்டங்கள், ஆயுதச் சண்டைகள், மேலாண்மை அமைப்புக் குறைபாடுகள், மற்றும் சட்டபூர்வ தகுநிலை மாற்றங்கள் உள்ளன. பண்பாட்டுக் களங்களில் புவியியல், வானியல் மற்றும் சுற்றுச்சூழல் மாற்றங்களும் தீவாய்ப்புள்ள ஆபத்துகளாகக் கருதப்படுகின்றன. 2012இல், 38 களங்கள் (17 இயற்கை, 21 பண்பாடு) ஆபத்தான நிலையிலுள்ளவையாகப் பட்டியலிடப்பட்டுள்ளன.
இவற்றில் பெரும்பான்மையானவை வளரும் நாடுகளில் உள்ளன; ஆபிரிக்காவில் 15உம் ஆசியாவில் 10உம், வட,தென் அமெரிக்காக்களில் ஏழும் ஐரோப்பாவில் மூன்றும் உள்ளன. பெரும்பாலான தீவாய்ப்புள்ள இயற்கை களங்கள் (12) ஆபிரிக்காவில் உள்ளன.  
இந்தப் பட்டியல் உருவாக்கத்தில் அரசியல் உள்நோக்கங்கள் இருப்பதாக குற்றச்சாட்டுகளும் எழுந்துள்ளன.
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### ஆப்கானித்தான்

- ஜாம் தொல்லியல் எச்சங்களும் மினாரும் (2003)
- பாமியன் பள்ளத்தாக்கு பண்பாட்டுப் பரப்பும் தொல்லியல் எச்சங்களும் (2002)
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### பெலிசு

- பெலிசு பவளத்திட்டு வைப்புகள் (2009)
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### சிலி

- சிலி அம்பர்சுடோன் மற்றும் சான்டா லோரா (2005)
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### கொலம்பியா

- லோசு கேடியோசு தேசியப் பூங்கா (2009)
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### ஐவரி கோஸ்ட்

- நிம்பா மலை தீவிர இயற்கை உய்வகம் (1992)* (* site borders with the 'கினி'யுடன் எல்லையைப் பகிர்கிறது*)* - இரண்டு காரணங்கள்: பன்னாட்டுக் குழுமமொன்றால் இரும்பு தாது சுரங்கம் அமைக்கத் திட்டம், கினியாவின் மலைப்பகுதிகளில் ஏராளமான அகதிகள்.  
- கோமோ தேசியப் பூங்கா (2003)
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### கொங்கோ ஜனநாயகக் குடியரசு

- விருங்கா தேசியப் பூங்கா (1994)
- கரம்பா தேசியப் பூங்கா (1996)
- ககுசி-பீகா தேசியப் பூங்கா (1980)
- சலோங்கா தேசியப் பூங்கா (1984)
- ஓகாபி வனவிலங்குச் சரணாலயம் (1996)
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### எகிப்து

- அபு மெனா (2001)
- போர்ட் சான் லோரென்சோ கோட்டை மற்றும் போர்டோபெலோ
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### ஐக்கிய அமெரிக்கா

- எவர்கிளேடுசு தேசியப் பூங்கா (2010)
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### எத்தியோப்பியா

- சிமியன் தேசியப் பூங்கா (1996)
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### ஜோர்ஜியா

- மிக்கேட்டா வரலாற்றுச் சின்னங்கள் (2009)
- பாக்ரதி தேவாலயம் மற்றும் கெலடி மடங்கள் (2010)
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### கினி

- நிம்பா மலை இயற்கை உய்வகம் (1992)* (* 'ஐவரி கோஸ்ட்டுடன்' எல்லையைப் பகிர்கிறது*)*
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### ஹொண்டுராஸ்

- Book of the Rio Platano Biosphere (2011)
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### ஏமன்

- Historic Town of Zabid (2000)
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### இந்தோனேசியா

- Heritage rainforests of Sumatra ombrófilas (2011)
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### ஈரான்

- Bam and its Cultural Landscape (2004)
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### ஈராக்

- Ashur (Qal'at Sherqat) (2003)
- Samarra Archaeological City (2007)
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### ஜெருசலேம்

- Old City of Jerusalem and its Walls (1982)
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### நைஜர்

- Natural Reserve of Aïr and Ténéré (1992)
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### பெரு

- Chan Chan Archaeological Zone (1986)
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### ஐக்கிய இராச்சியம்

- Docklands Liverpool (2012)
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### மத்திய ஆபிரிக்கக் குடியரசு

- National Park Manovo-Gounda St. Floris (1997)
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### செனகல்

- National Park Niokolo-Koba (2007)
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### செர்பியா

- Medieval Monuments of Kosovo (2006)
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### தான்ஸானியா

- Ruins of Kilwa and Songo Mnara Kisiwani (2004) - threatened by soil erosion navy, which can lead to collapse of buildings, and also by inadequate management of demographic pressure.
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### உகாண்டா

- Tombs of Buganda Kings at Kasubi (2010)
# உலக பாரம்பரியக் களங்களின் பட்டியல் - ஆபத்தான நிலையிலுள்ளவை

## நிலுவையிலுள்ள பட்டியல்

### வெனிசுலா

- Coro and its Port (2005)